**Refugiu**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi ești gând de alinare

În această tristă lume

În acest cumplit spectacol

De urzeală și genune...

Îmi ești șopot de-așteptare

Și duioasă mângâiere,

Muzică scăldată-n noapte,

Tandră, intimă tăcere…

Care-n pacea sa culege

Toate temerile mele-

Toate de pe lumea asta

Care-n neantu-i treptat piere.

Ploaie calmă în cădere-

Și te simt tot mai aproape,

Norii sunt totuna-n ceruri

Și în zilele din noapte...

Vino să privim apusul,

Dincolo de orice astru

Căutând în depărtare

Un tărâm pe veci al nostru...